Държавен вестник, бр. 19, 2022 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  19
(2) Не се допуска оставянето на резервни 
части и отпадъци на работните площадки.
(3) Работните места се напускат след почист­
ване на площадките и работното оборудване.
Чл. 23. Подовете на работните помещения 
и на обособените работни места и техните 
елементи се изработват и поддържат така, че 
да са неподвижни и стабилни, да не са хлъз­
гави, да нямат опасни неравности, наклони, 
препятствия и отвори. 
Чл. 24. Не се допуска наличие на непокрити 
и/или неоградени ями, шахти, траншеи и др.
Чл. 25. (1) Капаците за затваряне на тех­
нологични хоризонтални отвори в подовете 
се изработват от нехлъзгав материал с дос­
татъчна товароносимост при натоварване с 
предвидените единични и разпределени товари. 
(2) Когато се предвижда периодичното 
отваряне на капаците, се осигуряват отвори 
или елементи за свободното им и безопасно 
отваряне (механизирано или ръчно).
Чл. 26. (1) Стени и други прегради, изра­
ботени от прозрачен материал, в помещения 
или в близост до работни места и транспортни 
пътища се маркират или обезопасяват с цел 
предотвратяване на сблъскване.
(2) Вътрешните стени на производствените 
помещения трябва да имат повърхност, улес­
няваща почистването им от прах. 
Чл. 27. Работодателят периодично прове­
рява стационарните площадки и стълби за 
достъп за изправност, като оценява проти­
чащите корозионни процеси. Неизправните 
стационарни площадки и стълби за достъп 
се ремонтират или подменят своевременно.
Чл. 28. (1) Вентилационните системи, 
предназначени за очистване на работната 
среда от вредни прахове, газове, изпарения и 
други, се проектират, монтират и експлоатират 
в съответствие с изискванията на Наредба 
№ 7 от 1999 г. за минималните изисквания 
за здравословни и безопасни условия на труд 
на работните места и при използване на ра­
ботното оборудване (ДВ, бр. 88 от 1999 г.).
(2) Всяка вентилационна система трябва 
да има досие с техническите є параметри, 
проектна документация и дневници за извър­
шените ремонти и почистване.
(3) Ремонтирана вентилационна система 
се пуска в експлоатация само след извършен 
технически преглед и измерване на нейната 
ефективност след извършения ремонт.
Чл. 29. (1) Работният режим (пускане, 
спиране, продължителност на работа и др.) 
на аспириращите вентилационни системи се 
определя с работна инструкция в зависимост 
от технологичния процес или от използваните 
машини и/или съоръжения. Инструкцията се 
разработва така, че да осигурява работа на 
вентилационните системи винаги при действие 
на технологичното оборудване. 
(2) Инструкцията по ал. 1 се утвърждава 
от работодателя и се съхранява в работното 
помещение или на указателно табло, поста­
вено на подходящо място в помещението. 
Работодателят и/или определеното със заповед 
длъжностно лице отговарят за правилното 
използване на вентилационната система съг­
ласно утвърдената работна инструкция. 
Чл. 30. При всяко спиране на постоянно 
действаща вентилационна система отговор­
ният ръководител предприема технологични 
и организационни мерки за осигуряване на 
здравословни и безопасни условия на труд, 
в т.ч. намаляване или спиране на произ­
водствения процес. При необходимост от 
евакуация се активира локална система за 
оповестяване.
Чл. 31. В производствените помещения, 
в които има опасност от възникване на екс­
плозивна атмосфера, се контролира съставът 
на въздуха на работната среда с автоматични 
газови анализатори със светлинна и звукова 
аларма. Светлинната и звуковата аларма се 
включва при концентрация на експлозивни 
газове, близка до долната граница на кон­
центрация на запалване, като едновременно 
с това се задейства аварийна вентилация.
Чл. 32. За всички вентилационни системи 
се осигурява сигнализация, потвърждаваща 
тяхната изправност.
Чл. 33. Изсмуканият от вентилационните 
системи запрашен въздух преди изпускането 
му в атмосферата се пречиства посредством 
подходящи съоръжения, които осигуряват 
концентрации, ненадвишаващи допустимата 
норма в околната среда. 
Чл. 34. Изсмуканият от работните по­
мещения замърсен въздух се компенсира с 
чист въздух, най-малко равен по обем на 
изсмукания.
Чл. 35. Не се допускат конструктивни про­
мени в аспирационните системи, включително 
и монтирането на допълнителни системи за 
безопасност, сигнализация и автоматизация, 
без съгласието на производителя на системата 
и в съответствие с проект от строително-про­
ектантската организация, извършваща проме­
ните, както и в съответствие с техническите 
изисквания към продуктите.
Чл. 36. (1) Електрическите и енергоразпре­
делителните съоръжения и инсталации се про­
ектират и изработват така, че при използването 
им да не предизвикат опасности от пожар 
или взрив. На работещите в електрическите 
и енергоразпределителните съоръжения и ин­
сталации се осигурява подходяща защита от 
поражения от електрически ток при директен 
или индиректен контакт.
(2) Електрическите съоръжения и инстала­
ции се обслужват от лица, притежаващи не­
обходимата квалификация и правоспособност.
Чл. 37. Проектирането на естественото и 
изкуственото осветление се извършва съглас­
но нормите за проектиране и експлоатация в 
производствени сгради.